Lebni n usefru yuɣ amur deg uḥric-agi, nemla-d anerni n tmeɣrut, d yifyar seg tensayit ɣer tetrarit, nufa belli deg tmedyazt tatrart iban-d ssenf amaynut n tmeɣrut d ilelli, amedyaz ur d-yettawi ara asefru ɣef yiwet n tmeɣrut, tettbeddil deg yal afir. Am wakken i d-iban ssenf n wafir d amaynut d afir bu rebɛa yiḥricen, ṣṣenf-agi yettruẓu nnḍam-nni i d-yeddan di lwert seg tgemmi tasefrant taqdimt.